ΓΡΑΠΤΗ ΕΡΩΤΗΣΗ E-2370/99

υποβολή: Hiltrud Breyer (Verts/ALE) προς την Επιτροπή

(16 Δεκεμβρίου 1999)

Θέμα: 20 έτη προστασίας των πτηνών στην Ευρωπαϊκή Ένωση

Η κοινοτική οδηγία περί προστασίας των πτηνών και η Σύμβασης της Βόννης «συμφωνία για τη διατήρηση των άγριων ειδών ζώων που μεταναστεύουν»αποτελούν ορόσημα όσον αφορά το δίκαιο για την προστασία της φύσης. Μετά 20 έτη είναι καιρός, να προβούμε σε έναν απολογισμό:

1. Μπορεί η Επιτροπή να παράσχει πληροφορίες, εάν τα ανωτέρω μέσα εξεπλήρωσαν το σκοπό τους;

2. Υπάρχουν ελλείψεις σε ό,τι αφορά τη μεταφορά της οδηγίας περί προστασίας των πτηνών και της σύμβασης της Βόννης; Εάν ναι, για ποιο λόγο;

3. Πόσο καλά πληρούν τα κράτη μέλη και όσα κράτη έχουνπογράψει τη σύμβαση της Βόννης τις απαιτήσεις, ιδιαίτερα τιςποχρεώσεις που προκύπτουν από την κοινοτική οδηγία περί προστασία των πτηνών για τον καθορισμό περιοχών προστασίας (Special Protection Areas, SPAs), τη μεταφορά των διατάξεων που αφορούν τη νομική προστασία των διαφόρων ειδών καθώς και τηνποχρέωση έκθεσης έναντι της Επιτροπής;

4. Ποιο ρόλο διεδραμάτιζαν και διαδραματίζουν οι μη κρατικές οργανώσεις και σύνδεσμοι κατά τη μεταφορά της οδηγίας και της σύμβασης; Πώς μπορούν να ενισχύσουν την επιρροή τους;

5. Κατά ποιο τρόπο, σύμφωνα με την άποψη της Επιτροπής, θα μπορούσε να διαμορφωθεί πιο αποτελεσματικά η μεταφορά της κοινοτικής οδηγίας περί προστασίας των πτηνών και της σύμβασης της Βόννης; Ποιο ρόλο μπορούν να διαδραματίσουν οι μη κρατικές οργανώσεις και σύνδεσμοι με την πραγματογνωμοσύνη τους;

Απάντηση της κας Wallstrm εξ ονόματος της Επιτροπής

(2 Φεβρουαρίου 2000)

1. Οι στόχοι της Σύμβασης της Βόννης -στην οποία η Κοινότητα αποτελεί συμβαλλόμενο μέρος- όσον αφορά την διατήρηση των ειδών αποδημητικών πτηνών επιτυγχάνονται, σε κοινοτικό επίπεδο, με την οδηγία 79/409/ΕΟΚ του Συμβουλίου της 2 Οκτωβρίου 1979 περί της διατηρήσεως των αγρίων πτηνών(1). Παρά τα σημαντικά επιτεύγματα των τελευταίων 20 ετών, οι στόχοι της περί πτηνών οδηγίας δεν έχουν ακόμη επιτευχθεί πλήρως.

2. Μολονότιφίστανται ακόμη ορισμένα προβλήματα σχετικά με την -βάσει της εθνικής νομοθεσίας- θέσπιση θηρευτικών περιόδων σε ορισμένα κράτη μέλη, τα κύρια προβλήματα αφορούν τα μέτρα εφαρμογής της προστασίας των χώρων.

3. Σύμφωνα με τις επιστημονικές αναφορές, μόνο η Δανία και το Βέλγιο θεωρούνται ως έχουσες, κατά μεγάλο μέρος, επιτύχει τον βασικό στόχο του χαρακτηρισμού των πλέον κατάλληλων ως περιοχών ειδικής προστασίας (ΠΕΑ) εδαφών τους. Άλλα κράτη μέλη δεν έχουν ακόμη ολοκληρώσει την διαδικασία αυτή. Ορισμένα κράτη μέλη, συμπεριλαμβανομένης της Γερμανίας, δεν έχουν παράσχει τις αναγκαίες πληροφορίες για τις οικείες χαρακτηρισμένες ΠΕΑ, εμποδίζοντας έτσι, την Επιτροπή από του να διεκπεραιώσει τον συντονιστικό της ρόλο όσον αφορά το δίκτυο των ΠΕΑ. Αυτή τη στιγμή βρίσκονται σε εξέλιξη 47ποθέσεις παραβάσεων για μη εφαρμογή της οδηγίας.

4. Οι μη κυβερνητικές οργανώσεις (ΜΚΟ) διαδραματίζουν καίριο ρόλο στηνποβοήθηση της εφαρμογής της οδηγίας. Στις δραστηριότητες τους περιλαμβάνεται η επιστημονική μελέτη των ειδών πτηνών, των ενδιαιτημάτων και τόπων διαβίωσής τους, καθώς και η συνεχής παρακολούθηση και διαχείριση σημαντικών περιοχών.

5. Κύριο ζητούμενο είναι η εξασφάλιση της πλήρους εφαρμογής της οδηγίας από τα κράτη μέλη. Η Επιτροπή, ως θεματοφύλακας της Συνθήκης ΕΚ, διεκπεραίωσε πλήρως τα καθήκοντά της, σε συνεργασία με τα κράτη μέλη και τις ΜΚΟ. Το ταμείο Life-Nature πρέπει επίσης να συνεχίσει να διαδραματίζει σημαντικό ρόλο στη στήριξη καίριων έργων διατήρησης όσον αφορά τα απειλούμενα με εξαφάνιση και τα αποδημητικά είδη πτηνών.

(1) ΕΕ L 103 της 25.4.1979.